

**Berzencei Zrínyi Miklós Művelődési Ház**

**7516 Berzence, Szabadság tér 2.**

**Adószám: 16806874-1-14**

**E-mail:** **muvberzence****@gmail.com**

**Tel.: 06 82 546 075; Mobil: 06 30 86 44 019**

**PROGRAMTERV**

**2025**

**Készítette:**

**Márton-Szűcs Brigitta**

**mb. igazgató**

**Tisztelt Képviselő-testület!**

A Berzencei Zrínyi Miklós Művelődési Ház programtervét az előző évek programjaihoz igazítva állítottam össze figyelembe véve a helyi már jól működő hagyományteremtő szándékkal indított programokat, és igyekeztem ezeket kiegészíteni újakkal, amik az évek során remélhetőleg hasonlóan a már meglévőhöz a település sajátjaként tovább élhetnek, hiszen a hagyományápolás rendkívül fontos szerepet játszik a kultúrák megőrzésében és a közösségek identitásának kialakításában.

**Könyvtári feladatok:**

A Könyvtári szolgáltatás biztosításához a technikai feltételeket (fűtés-, világítás-, karbantartás-, takarítás-,) biztosítja az intézmény, mely beépítésre került a Képviselő-testület számára megküldött Költségvetés tervezetbe.

A könyvtár jelenlegi nyitva tartása:

Hétfő: 16.00-18.00

Szerda: 08.00-10.00

Csütörtök: 16.00-18.00

**Közművelődési feladatok:**

**Személyi feltételek:**

|  |  |  |
| --- | --- | --- |
| Személy | Beosztás | Ellátandó feladat |
| Márton-Szűcs Brigitta | Művelődésszervező mb. igazgató | Programszervezés, Intézmény vezetése |
| Nézics Ferenc | Fűtő-karbantartó | Intézményi feladatok |
| Dergez Renáta Bernadett | Takarító | Intézményi feladatok |

Egy közművelődési intézményben a személyi feltételek biztosítása kulcsfontosságú a hatékony működés és a programok megvalósítása szempontjából.

**Intézményünkben a szakmai feltételek adottak a megfelelő működéséhez.** Jó kapcsolatot ápolunk civil szervezeteinkkel, az intézményben működő kis csoportokkal, a helyi intézmények képviselőivel és az önkormányzattal, így a kivételesen felmerülő helyezetek megoldásában számíthatunk a segítségükre.

**Tárgyi- Technikai feltételek:**

**A tárgyi és technikai feltételek adottak a zavartalan működéséhez, de folyamatos felújítási és beruházási terveink vannak.**

A művelődési ház működésének és programjaink sikeres megvalósítása érdekében elengedhetetlen a megfelelő feltételek biztosítása. Kérem, hogy támogassák a folyamatosan felmerülő szükséges fejlesztéseket, mint például szükségszerűen az audiovizuális berendezések felújítását/javítását/beszerzését, a közösségi terek felújítását, valamint a különböző kulturális események lebonyolításához szükséges eszközök rendelkezésre állását, hiszen ezeknek a rendezvényeknek programoknak a lebonyolításához számos eszközre és kellékre van szükség, melyek az esemény jellegétől függően változhatnak.

Ezen intézkedések hozzájárulnának a helyi közösség kulturális életének fellendítéséhez és a programjaink színvonalának emeléséhez.

**Művelődési Ház új és régi épület szárnya**:

**A felújítás tekintetében is több éve húzódó folyamat, a szükséges állagmegóvást a saját szakmai-, technikai-, és költségvetésünk által biztosított lehetőségek mellett végezzük.**

A Művelődési Ház új és régi épület szárnyának gondozása nem csupán az épületek fenntartásáról és korszerűsítéséről szól. Hasznosítása számos lehetőséget kínál a közösségi élet fellendítésére és a helyi kultúra támogatására. Szól a közösség aktív bevonásáról és a kulturális értékek megőrzéséről is, ami kiemelt feladatunk.

**Klubház:**

A Borostyán Nyugdíjas Klub használatában lévő épület intézményünk fenntartásában működik. A Klubfoglalkozásai és rendezvényeik is a Művelődési Házban kerülnek megrendezésre az épület jelenlegi állapota miatt.

**Az épületrész külső és belső felújítása is szükséges az állagmegóvás miatt, amit pályázati forrásból lehetne költséghatékonyan megoldani.**

Az épület egyik termében (volt hegedű terem) biztosítunk helyet a Berzencei Turul Íjászklub eszközei tárolására is.

**Bemutatóhely:**

 **Az elmúlt években sikerült az épület festési mázolási felújítási munkálatait elvégeztetni, de szükséges a filagor aljzatának kialakítása, illetve a folyamatban lévő villamoshálózat korszerűsítésének befejezése.**

**A helytörténeti-, és az aranymosó kiállítások termei berendezve várják az érdeklődőket.**

 A Bemutatóhely helyt ad különféle önkormányzati-, oktatási-, kulturális-, családi-, baráti-, programoknak illetve települési nagyrendezvényeknek.

**Szakmai program:**

**A szakmai munkánk legfontosabb részének továbbra is a közösségek szervezését és működtetését tartjuk. Egyik legfontosabb küldetésünk, hogy helyet és lehetőséget biztosítsunk a közösségi élet számára, elősegítve a kulturális és művészeti tevékenységeket. Célunk a helyi közösség igényeinek kielégítése, a kulturális örökség megőrzése és a társadalmi összetartozás erősítése. A másik fontos feladat a helyi közösség kulturális életének gazdagítása és támogatása. Cél a különböző művészeti ágak és hagyományok népszerűsítése, valamint a közönség aktív bevonása a kulturális eseményekbe. Emellett hangsúlyt fektetünk a helyi tehetségek felkarolására, a közösségi programok szervezésére és a tudásmegosztásra, elősegítve ezzel a társadalmi kohéziót és a közösségi összetartozás érzését.**

Az intézmény nyitva tartása munkanapokon 7.30-16.00-ig tart, de a közösségek munkájához, a programkínálathoz és a rendezvényekhez igazodik délután és hétvégén a nyitva tartás.

A jelenleg működő csoportjaink önálló szakmai vezetéssel működnek az intézmény felügyelete, irányítása mellett. Az intézményben működő csoportjaink részletes bemutatása – úgy vélem – nem szükséges, hisz munkájukról és aktivitásukról több alkalommal is meggyőződhettek a különféle rendezvények alkalmával.

**Csoóri Sándor Program:**

 **A Berzencei Néptáncegyüttes szakmai munkájának támogatására nyertük el a 2024-es évben is 500 eFt-os támogatást.**

 Az előző év elszámolása folyamatban van.

**Petőfi Program:**

**Az előző évben számos színvonalas program igénylését és megvalósítását bonyolítottuk le a Kulturális és Innovációs Minisztérium és a Nemzeti Művelődési Intézet Petőfi Program elnevezésű programsorozatának köszönhetően .**

Az idei évben is megnyíltak a lehetőségek, amit az adottságainkhoz mérten igyekszünk maximálisan kihasználni.

 Munkánk nyilvános, arról minden helyi és vidéki érdeklődő meggyőződhet rendezvényeinken való részvétellel. Programjainkról tájékoztatást kaphat mindenki a plakátjainkról, meghívóinkból és internetes felületeinkről. Saját programjaink mellett továbbra is közreműködünk a különféle külső szervekkel, intézményekkel, szervezetekkel közös megvalósításában, lebonyolításában. Az adventi időszakban intézményünk aktívan részt vett és vesz az Egyházközség által szervezett adventi programokon, a felkészülésekhez helyet biztosítunk, illetve csoportjaink részt vesznek a jótékonysági adventi koncerten.

 Intézményünk a fenntartóval illetve valamennyi helyi más intézménnyel és szervezettel igyekszik rendszeres és jó kapcsolatot fenntartani. Ezen szervezetek rendezvényeihez is rendszeresen – lehetőségeinkhez mérten – segítséget nyújtunk. A különféle külsős rendezvények esetében a jövőben is csak a rendező fél aktív közreműködésével tudjuk vállalni a programok zavartalan lebonyolítását.

 A közművelődési munkánk olyan tevékenységeket és programokat foglal magában, amelyek célja a kulturális nevelés, a közösségi élet elősegítése és a helyi közösségek kulturális igényeinek kielégítése. A közművelődési munka során a terveink között szerepel különböző kulturális, művészeti és szabadidős programok szervezése továbbra is, amelyek hozzájárulnak az emberek közötti kapcsolatok erősítéséhez, a tudás és a kultúra terjesztéséhez, valamint a helyi identitás és közösség érzésének kialakításához. Feladataink közé tartozik a programok tervezése és lebonyolítása, a helyi művészek és kulturális csoportok támogatása, valamint a közönség igényeinek felmérése és figyelembe vétele. Munkánk fontos szerepet játszik a társadalom kulturális életében, hozzájárulva a közösségi kohézióhoz, az egyéni fejlődéshez és a társadalmi integrációhoz.

**Tervezett programok havi lebontásban:**

**Január:** 18 Karády-est

 21 Zrínyi-nap

 31 Az ezerarcú Gárdonyi utazó roll-up kiállítás

**Február:** Csoportfoglalkozások

 12 Somogy Kincsei Közművelődési Szakmai Nap

 20 Nyugdíjas Klub - Farsangi mulatság

 26 Kvíz-est

**Március:** Csoportfoglalkozások

4 Berzencei Hagyományőrző Farsang –

 Medveherélés hagyományának felelevenítése

 14 Megemlékezés az 1848-49 forradalom és szabadságharc tiszteletére

**Április:** Csoportfoglalkozások

 11 Költészet napja

 29 Berzence képekben a 80-as években kiállítás

**Május:** Csoportfoglalkozások

 1 Májusfaállítás

 24 Gyermeknap, májusfa kitáncolás, pogácsasütő verseny

**Június:** Csoportfoglalkozások

 04 Nemzeti Összetartozás Napja

21 Szt. Iván Napi Tűzugrás

23-27 Gyermektábor

**Július:**  Csoportfoglalkozások

**Augusztus:** 20 Szt. István Napi ünnepség

**Szeptember:** Csoportfoglalkozások

20 Reneszánsz Vásár

**Október:** Csoportfoglalkozások

 Nyugdíjas Est

27 Október 23-i ünnepség

**November:** Csoportfoglalkozások

11 Márton-nap

 22 Borostyán Nyugdíjas Klub Katalin Est

**December:** Csoportfoglalkozások, adventi programok

 1-24 Világító Adventi Ablakok

18 Mindenki Karácsonya programok

20 Advent Berzencén

 31 Szilveszteri Bál

|  |
| --- |
| Heti rendszerességgel működő csoportok foglalkozásai  |
| *Nap, idő:* | *Csoport* |
| Hétfő: | 16.00-18.00 | Könyvtári kölcsönzés |
| 18.00-19.00 | Alakformáló torna |
| 18.00-20.00 | Berzencei Turul Íjászklub |
| Kedd: | 15.00-17.00 | Borostyán Nyugdíjas Klub |
|  | 18.00- | Ulti kártyaklub |
| Szerda: | 08.00-10.00 | Könyvtári kölcsönzés |
| 10.00-11.00 | Baba-mama klub |
| 18.00-20.00 | Berzencei Turul Íjászklub |
| Csütörtök: | 18.00-19.00 | Alakformáló torna |
| 18.00-.21.00 | Berzencei Turul Íjászklub |
| Péntek vagy szombat: | 18.00-21.00 | Berzencei Színjátszó Csoport |
| Vasárnap: | 15.00-17.00 | Berzencei Turul Íjászklub |
| Alkalom-szerűen | Előzetes egyeztetést követően | Keresztfény Ének és Zenekar |

**Tisztelt Képviselő-testület!**

**A művelődési ház célja, hogy a közösség kulturális életét gazdagítsa, és olyan programokat kínáljon, amelyek hozzájárulnak a helyi lakosok szórakozásához, tanulásához és közösségi élményeik gazdagításához. Amennyiben a programterv megvalósításához összeállított költségvetési keret változik, abban az esetben a programtervben megfogalmazottak is annak megfelelően átszervezésre kerülnek.**

**Bízom benne, hogy a Képviselő-testület támogatásával sikerül közösen megvalósítani azt, ami ma még csak terv, de idővel közös erővel együttműködve megvalósult programmá válik. A Zrínyi Miklós Művelődési Ház jövőbeni hatékony működéséhez kérem a Képviselő-testületet a Programterv elfogadására.**

 **Tisztelettel:**

 **Márton-Szűcs Brigitta**

**Berzence, 2025. február 18. mb. igazgató**